ddrg/super_eurlex huggingface dataset:
(6)

Pregled dokazil, ki jih je predložila Švedska, kaže, da stroja za cepljenje drv Hammars vedklipp 5,5 hk in Hammars vedklipp 7,5 proizvajalca Hammars Verkstad AB, Lustebo 40, SE-790 20 Grycksbo, Švedska, ne izpolnjujeta bistvenih zdravstvenih in varnostnih zahtev iz Direktive 2006/42/ES in da ta neskladnost povzroča resna tveganja za poškodbe uporabnikov. Zato je ukrep, ki ga je sprejela Švedska, ustrezno obravnavati kot utemeljen –
(3)

Uporaba električne energije z obrežja preprečuje emisije onesnaževal zraka, ki izvirajo iz porabe goriv iz tankov plovil med privezom, in prispeva k izboljšanju kakovosti zraka v lokalnem okolju pristaniških mest. Zaradi posebnih pogojev strukture za proizvodnjo električne energije v zadevni regiji, tj. nordijskega trga električne energije, ki obsega Dansko, Finsko, Švedsko in Norveško, se pričakuje tudi, da bo uporaba električne energije iz kopenskih omrežij namesto električne energije, proizvedene s porabo goriv iz tankov na krovu, zmanjšala emisije CO2. Zato se predvideva, da bo ukrep prispeval k doseganju ciljev politike Unije na področju okolja, zdravja in podnebja.
(4)

Pogajanja o Sporazumu so se začela 19. novembra 2014 in so se uspešno končala s parafiranjem Sporazuma 4. decembra 2014 z izmenjavo pisem.
1.

za točko 97 (Uredba (EU) št. 1169/2011 Evropskega parlamenta in Sveta) se doda naslednje: „98. 31997 R 0258: Uredba (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (UL L 43, 14.2.1997, str. 1), kakor jo spreminjata: — 32003 R 1829: Uredba (ES) št. 1829/2003 Evropskega parlamenta in Sveta z dne 22. septembra 2003 (UL L 268, 18.10.2003, str. 1), — 32008 R 1332: Uredba (ES) št. 1332/2008 Evropskega parlamenta in Sveta z dne 16. decembra 2008 (UL L 354, 31.12.2008, str. 7). Za namene tega sporazuma se določbe Uredbe uporabljajo z naslednjo prilagoditvijo: Členu 7 se doda naslednje: ‚Kadar Komisija sprejme odločbe o odobritvi, države Efte hkrati in v 30 dneh od odločitve Skupnosti sprejmejo ustrezne odločitve. O tem se obvesti Skupni odbor EGP, ki periodično objavlja seznam takih odločb v Dopolnilu EGP k Uradnemu listu. Če se pogodbenice ne strinjajo glede izvajanja teh določb, se smiselno uporablja del VII Sporazuma.‘ 99. 32001 R 1852: Uredba Komisije (ES) št. 1852/2001 z dne 20. septembra 2001 o podrobnih pravilih o dostopnosti določenih podatkov javnosti in varstvu podatkov, predloženih na podlagi Uredbe Evropskega parlamenta in Sveta (ES) št. 258/97 (UL L 253, 21.9.2001, str. 17).“;
(1)

Družba Monsanto Europe S.A. je 17. in 18. aprila 2007 v skladu s členom 8(4) in členom 20(4) Uredbe (ES) št. 1829/2003 Komisiji predložila vlogi za podaljšanje odobritev za obstoječa živila in krmo, proizvedene iz oljne ogrščice GT73. Področje navedenih vlog za podaljšanje zajema nadaljnje trženje obstoječih živil, proizvedenih iz oljne ogrščice GT73 (rafiniranega olja in aditivov za živila), in obstoječe krme, proizvedene iz oljne ogrščice GT73 (posamičnih krmil in krmnih dodatkov), ki so bili zakonito dani na trg Skupnosti pred datumom začetka veljavnosti Uredbe (ES) št. 1829/2003. Po datumu začetka veljavnosti Uredbe (ES) št. 1829/2003 so bili ti proizvodi priglašeni Evropski komisiji v skladu s členom 8(1)(a) in 8(1)(b) ter členom 20(1)(b) navedene uredbe in vključeni v register Skupnosti za gensko spremenjena živila in krmo.
SL Uradni list Evropske unije L 113/58

SKLEP POLITIČNEGA IN VARNOSTNEGA ODBORA (SZVP) 2015/711

z dne 28. aprila 2015

o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/4/2015)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti tretjega odstavka člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 10 Skupnega ukrepa,

ob upoštevanju Sklepa Političnega in varnostnega odbora ATALANTA/3/2009 z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (2009/369/SZVP) (2),

ob upoštevanju naslednjega:

(1) V skladu s členom 10(2) Skupnega ukrepa 2008/851/SZVP je Svet pooblastil Politični in varnostni odbor (PVO) za sprejemanje ustreznih odločitev o sprejetju predlaganih prispevkov tretjih držav.

(2) PVO je 29. aprila 2014 sprejel Sklep ATALANTA/2/2014 (3), ki spreminja Sklep ATALANTA/3/2009.

(3) Na podlagi pisma predsednika Vojaškega odbora Evropske unije z dne 10. decembra 2014, priporočila namestnika poveljnika operacije EU o prispevku Republike Koreje z dne 9. aprila 2015 ter priporočila Vojaškega odbora Evropske unije z dne 15. aprila 2015 bi bilo treba prispevek Republike Koreje sprejeti.

(4) Pogoj za sodelovanje Republike Koreje je, da stopi v veljavo Sporazum med Evropsko unijo in Republiko Korejo o vzpostavitvi okvira za sodelovanje Republike Koreje pri operacijah Evropske unije za krizno upravljanje (4), podpisan 23. maja 2014.

(5) V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

SPREJEL NASLEDNJI SKLEP:

Člen 1

1. Prispevek Republike Koreje za vojaško operacijo Evropske unije kot prispevek k odvračanju, preprečevanju in zatiranju piratstva in oboroženih ropov pred somalsko obalo (Atalanta) se sprejme in velja za znatnega.

2. Republika Koreja je oproščena finančnih prispevkov v proračun operacije Atalanta.

Člen 2

Ta sklep začne veljati na dan sprejetja.

V Bruslju, 28. aprila 2015 Za Politični in varnostni odbor Predsednik W. STEVENS

(1) UL L 301, 12.11.2008, str. 33.

(2) UL L 112, 6.5.2009, str. 9.

(3) Sklep Političnega in varnostnega odbora ATALANTA/2/2014 z dne 29. aprila 2014 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in spremembi Sklepa ATALANTA/3/2009 (2014/244/SZVP) (UL L 132, 3.5.2014, str. 63).

(4) UL L 166, 5.6.2014, str. 3.
(12)

Uredba (ES) št. 1830/2003 Evropskega parlamenta in Sveta (6) v členu 4(6) določa zahteve za označevanje proizvodov, ki vsebujejo GSO ali so iz njih sestavljeni. Zahteve za sledljivost proizvodov, ki vsebujejo GSO ali so iz njih sestavljeni, so določene v odstavkih od 1 do 5 člena 4, zahteve za sledljivost živil in krme, proizvedenih iz GSO, pa so določene v členu 5 navedene uredbe.
4172 5520 5525 5526

Del okrajev Békés in Hajdú-Bihar znotraj kroga s polmerom 10 kilometrov s središčem na točki zemljepisne širine 47.1256 in zemljepisne dolžine 21.1875, ki vsebuje celotno ozemlje naselbin Füzesgyarmat and Töviskes ter: — del mesta Szeghalom severno od ulic Arany János in Kinizsi, — celotno območje občine Kertészsziget, — del občine Biharnagybajom južno od ulic Kossuth in Rákóczi.
SL Uradni list Evropske unije L 96/1

SKLEP SVETA (EU) 2015/575

z dne 17. decembra 2014

o podpisu Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije, v imenu Evropske unije in o njegovi začasni uporabi

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 212 v povezavi s členom 218(5) in (7) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 18. junija 2007 pooblastil Komisijo za pogajanja o Protokolu k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani (1) o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije (v nadaljnjem besedilu: Protokol).

(2) Pogajanja so bila zaključena.

(3) Namen Protokola je določiti finančna in tehnična pravila, ki bi Republiki Tuniziji omogočila sodelovanje v določenih programih Unije. Horizontalni okvir, vzpostavljen s Protokolom, določa ukrep gospodarskega, finančnega in tehničnega sodelovanja, ki dovoljuje dostop do pomoči, zlasti finančne pomoči, ki jo bo Unija zagotavljala na podlagi navedenih programov Unije. Navedenih okvir se uporablja samo za tiste programe Unije, pri katerih je v ustreznih ustanovnih pravnih aktih predvidena možnost sodelovanja Republike Tunizije. Podpis in začasna uporaba Protokola zato ne pomenita tudi izvajanja pooblastil v okviru različnih sektorskih politik, opredeljenih v programih, ta pooblastila se izvajajo ob vzpostavljanju programov.

(4) Protokol bi bilo treba podpisati v imenu Unije ter ga do zaključka postopkov, potrebnih za njegovo sklenitev, uporabljati začasno –

SPREJEL NASLEDNJI SKLEP:

Člen 1

Podpis Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije v imenu Unije, se odobri s pridržkom sklenitve navedenega protokola.

Besedilo Protokola je priloženo k temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

Člen 3

Protokol se začasno uporablja od njegovega podpisa do zaključka postopkov, potrebnih za njegovo sklenitev.

Člen 4

Komisija je pooblaščena, da v imenu Unije določi posebne pogoje glede sodelovanja Republike Tunizije v vsakem posameznem programu Unije, vključno s finančnim prispevkom, ki ga je treba plačati. Komisija redno obvešča pristojno delovno skupino Sveta.

Člen 5

Ta sklep začne veljati na dan sprejetja.

V Bruslju, 17. decembra 2014 Za Svet Predsednik G. L. GALLETTI

(1) UL L 97, 30.3.1998, str. 2.
(29)

V zvezi s tem je Komisija tudi upoštevala, da omejitve, ki jih določajo izjeme, veljajo nediskriminatorno za vse (potencialne) izvajalce storitev zemeljske oskrbe, razen letališkega oddelka za storitve zemeljske oskrbe, in za vse samooskrbovane uporabnike letališča, da do zdaj noben izvajalec ali uporabnik letališča ni zaprosil za pravico do izvajanja storitev zemeljske oskrbe na Mednarodnem letališču Zagreb, čeprav dostop za tretje izvajalce ali pravica do samooskrbe nista omejena, in da nobena od zainteresiranih strani na odločitev o izjemah ni predložila pripomb. Glede na prejeto pripombo v zvezi z morebitnim razpisnim postopkom Komisija hrvaške organe opozarja, da so glede tega obvezani pravočasno upoštevati vse ustrezne predpise prava Unije, vključno s členom 11 Direktive.
SL Uradni list Evropske unije L 19/2

SKLEP SVETA (EU) 2015/105

z dne 14. aprila 2014

o podpisu Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani o okvirnem sporazumu med Evropsko unijo in Azerbajdžansko republiko o splošnih načelih za sodelovanje Azerbajdžanske republike v programih Unije, v imenu Unije in o njegovi začasni uporabi

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 212 v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 18. junija 2007 Komisijo pooblastil za pogajanja o protokolu k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (1) o okvirnem sporazumu med Evropsko unijo in Azerbajdžansko republiko o splošnih načelih za sodelovanje Azerbajdžanske republike v programih Unije (v nadaljnjem besedilu: Protokol).

(2) Pogajanja so bila zaključena.

(3) Cilj Protokola je določiti finančna in tehnična pravila, ki bi Azerbajdžanski republiki omogočila sodelovanje v določenih programih Unije. Horizontalni okvir, ki ga določa Protokol, sestavlja ukrep gospodarskega, finančnega in tehničnega sodelovanja, ki omogoča dostop do podpore, zlasti finančne, ki jo bo Unija zagotavljala na podlagi teh programov. Navedeni okvir se uporablja samo za tiste programe, pri katerih je v ustreznih ustanovnih pravnih aktih predvidena možnost sodelovanja Azerbajdžanske republike. Podpis in začasna uporaba Protokola zato še ne pomenita tudi izvajanja pooblastil v okviru različnih sektorskih politik, ki se izvajajo s temi programi; ta pooblastila se izvajajo šele, ko so ti programi vzpostavljeni.

(4) Protokol bi bilo treba podpisati v imenu Unije in ga začasno uporabljati do zaključka postopkov za njegovo sklenitev –

SPREJEL NASLEDNJI SKLEP:

Člen 1

Podpis Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani o okvirnem sporazumu med Evropsko unijo in Azerbajdžansko republiko o splošnih načelih za sodelovanje Azerbajdžanske republike v programih Unije (v nadaljnjem besedilu: Protokol) v imenu Unije se odobri s pridržkom sklenitve navedenega protokola.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

Člen 3

Protokol se začasno uporablja od datuma njegovega podpisa (2) do zaključka postopkov, potrebnih za njegovo sklenitev.

Člen 4

Ta sklep začne veljati na dan sprejetja.

V Luxembourgu, 14. aprila 2014 Za Svet Predsednica C. ASHTON

(1) UL L 246, 17.9.1999, str. 3.

(2) Generalni sekretariat Sveta bo v Uradnem listu Evropske unije objavil datum podpisa Protokola.
V obdobju od 2009 do 2013 so za Curaçao veljale izjeme v skladu s Sklepom 2001/822/ES, ki so prispevale k ustvarjanju prometa, potrebnega za naložbe v preusmeritev proizvodnje k izdelkom, ki ne zahtevajo izjeme od pravil o poreklu. Glede na prejete informacije so bile naložbe leta 2009 zelo majhne, med letoma 2010 in 2012 pa jih sploh ni bilo. Te izjeme so tako samo pomagale pri ohranjanju dejavnosti mletja in pakiranja, niso pa trajnostno prispevale k razvoju obstoječe industrije ali vzpostavljanju nove. Zato je ob koncu veljavnosti izjeme treba preveriti, ali se je dobiček, ustvarjen z izjemo, dejansko vlagal v nove naprave za proizvodnjo ekološko pridelanih suhih proizvodov in v kakšnem obsegu je prispeval k ustvarjanju novih delovnih mest. Vlada Curaçaa bi zato morala Uniji v preverjanje predložiti verodostojne dokaze o naložbah, ki so bile izvedene, in podatke o zaposlenosti.
7.

člen 5 se nadomesti z naslednjim: „Člen 5 Sodelovanje drugih institucij Svet ECB lahko povabi nacionalne centralne banke držav članic, ki še niso sprejele eura, k sodelovanju pri dejavnostih urada EPCO in v skupnih razpisnih postopkih pod enakimi pogoji, kot se uporabljajo za centralne banke Eurosistema. Poleg tega lahko Svet ECB k sodelovanju pri dejavnostih urada EPCO in v skupnih razpisnih postopkih povabi nacionalne organe držav članic, institucije in organe Unije ali mednarodne organizacije, pod pogoji, ki jih določi v vabilu. Vsako tako vabilo je omejeno na skupno naročanje blaga in storitev za izpolnjevanje skupnih potreb centralnih bank in povabljenih subjektov, pogoji pa morajo biti podobni tistim, ki se uporabljajo za centralne banke Eurosistema.“
(6)

Komisija meni, da se pravne in dejanske razmere, ki so upravičevale uporabo odstopanja, niso spremenile in so še vedno prisotne. Latviji bi bilo zato treba dovoliti, da ukrep uporablja v nadaljnjem omejenem obdobju.
(2)

Svet je 21. maja 2015 sprejel Sklep (SZVP) 2015/800 (2) o spremembi in podaljšanju Sklepa 2013/233/SZVP, v katerem je predvsem podaljšal EUBAM Libya do 21. novembra 2015 in določil referenčni finančni znesek za podaljšano obdobje.
(2)

Svet je 16. decembra 2014 sprejel Sklep 2014/915/SZVP (3) o spremembi Sklepa 2010/452/SZVP, s katerim je bila misija podaljšana do 14. decembra 2016 in določen finančni referenčni znesek do 14. decembra 2015.
IZVEDBENI SKLEP SVETA (SZVP) 2015/2054

z dne 16. novembra 2015

o izvajanju Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 31(2) Pogodbe,

ob upoštevanju Sklepa Sveta 2011/486/SZVP z dne 1. avgusta 2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (1) ter zlasti člena 5 in člena 6(1) Sklepa,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

Odbor Varnostnega sveta Združenih narodov, ustanovljen v skladu z odstavkom 30 Resolucije Varnostnega sveta ZN 1988 (2011), je 2. novembra 2015 spremenil seznam posameznikov, skupin, podjetij in subjektov, za katere veljajo omejevalni ukrepi.

SPREJEL NASLEDNJI SKLEP:

Člen 1

Priloga k Sklepu 2011/486/SZVP se spremeni, kot je določeno v Prilogi k temu sklepu.

Člen 2

Ta sklep začne veljati na dan objave v Uradnem listu Evropske unije.

(1) UL L 199, 2.8.2011, str. 57.

PRILOGA

Naslednji vnos se doda v Del A seznama iz Priloge k Sklepu 2011/486/SZVP (Osebe, povezane s talibani):

Torek Agha (alias (a) Sayed Mohammed Hashan, (b) Torak Agha, (c) Toriq Agha, (d) Toriq Agha Sayed).

Naziv: hadži. Naslov: Pashtunabad, Quetta, provinca Baluchistan, Pakistan. Leto rojstva: (a) 1960 (b) 1962 (c) približno 1965. Kraj rojstva: (a) provinca Kandahar, Afganistan (b) Pishin, provinca Baluchistan, Pakistan. Nacionalna matična št.: pakistanska 5430312277059 (nezakonito pridobljena in medtem preklicana s strani pakistanske vlade). Druge informacije: ključni poveljnik talibanskega vojaškega sveta, udeležen pri zbiranju sredstev pri donatorjih z zalivskega območja. Fotografija je na voljo za vključitev v posebno obvestilo Varnostnega sveta Združenih narodov in Interpola. Datum uvrstitve na seznam ZN:2.11.2015.
„5.

Ahmed Ali Abdullah Saleh (tudi: Ahmed Ali Abdullah Al-Ahmar) Naziv: nekdanji veleposlanik, nekdanji brigadir. Datum rojstva:25.7.1972. Državljanstvo: jemensko. Št. potnega lista: (a) jemenski potni list št. 17979, izdan na ime Ahmed Ali Abdullah Saleh (naveden spodaj v diplomatski identifikacijski številki št. 31/2013/20/003140); (b) jemenski potni list št. 02117777, izdan 8.11.2005 na ime Ahmed Ali Abdullah Al-Ahmar; (c) jemenski potni list št. 06070777, izdan 3.12.2014 na ime Ahmed Ali Abdullah Al-Ahmar. Naslov: Združeni arabski emirati. Drugi podatki: Ima ključno vlogo pri omogočanju vojaškega prodora Hutijev. Izvaja dejavnosti, ki ogrožajo mir, varnost in stabilnost Jemna. Ahmed Saleh je sin nekdanjega predsednika Republike Jemen, Alija Abdullaha Saleha. Ahmed Ali Abdullah Saleh prihaja z območja, znanega kot Bayt Al-Ahmar, ki se nahaja približno 20 km jugovzhodno od glavnega mesta, Sanaje. Diplomatska osebna izkaznica št. 31/2013/20/003140 na ime Ahmed Ali Abdullah Saleh, ki jo je 7.7.2013 izdalo ministrstvo za zunanje zadeve Združenih arabskih emiratov; trenutni status: preklicana. Datum uvrstitve na seznam ZN:14.4.2015. Dodatne informacije iz povzetka razlogov za uvrstitev na seznam, ki ga je pripravil Odbor za sankcije: Ahmed Ali Saleh si prizadeva spodkopati oblast predsednika Hadija, onemogoča prizadevanja Hadija za vojaško reformo in ovira miren prehod Jemna v demokracijo. Imel je ključno vlogo pri omogočanju vojaškega prodora Hutijev. Od sredine februarja 2013 je Ahmed Ali Saleh brigadam republiške garde in neidentificiranim plemenskim šejkom izročil na tisoče novih pušk. To orožje je bilo najprej nabavljeno leta 2010 in nato shranjeno, da bi si z njim pozneje zagotovil zvestobo prejemnikov in politične koristi. Potem ko je njegov oče Ali Abdullah Saleh, nekdanji predsednik Republike Jemen, leta 2011 odstopil s položaja predsednika Jemna, je Ahmed Ali Saleh obdržal svoj položaj poveljnika jemenske republiške garde. Po nekaj več kot letu ga je predsednik Hadi razrešil, vendar je imel velik vpliv v jemenski vojski tudi po tem, ko ni bil več v poveljstvu. ZN so Alija Abdullaha Saleha uvrstili na seznam novembra 2014 na podlagi RVSZN 2140.“.
SKLEP SVETA (SZVP) 2015/1337

z dne 31. julija 2015

o spremembi Sklepa 2010/413/SZVP o omejevalnih ukrepih proti Iranu

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 29 Pogodbe,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

V Sklepu 2010/413/SZVP je tudi določeno, da se ukrepi zamrznitve sredstev iz navedenega sklepa ne uporabljajo za dejanja in transakcije, ki se izvršijo v zvezi s subjekti iz Priloge II k navedenemu sklepu, v kolikor so potrebni, da se do 30. junija 2015 izpolnijo zadevne obveznosti.

SPREJEL NASLEDNJI SKLEP:

Člen 1

Člen 20(14) Sklepa 2010/413/ES se nadomesti z naslednjim:

„14. Odstavka 1 in 2 se ne uporabljata za dejanja in transakcije, ki se izvršijo v zvezi s subjekti iz Priloge II, če so ta dejanja in transakcije potrebni, da se do 14. januarja 2016 izpolnijo obveznosti iz člena 3c(2), pod pogojem, da je ta dejanja in transakcije za vsak posamezen primer vnaprej odobrila zadevna država članica. Zadevna država članica o svoji nameri, da bo zagotovila odobritev, obvesti druge države članice in Komisijo.“
2.

Priloga XII se nadomesti z naslednjim: „PRILOGA XII STANDARDI O BIOVARNOSTI ZA LABORATORIJE IN USTANOVE, KI RAVNAJO Z ŽIVIM VIRUSOM SLINAVKE IN PARKLJEVKE 1. Laboratoriji in ustanove, ki ravnajo z živim virusom slinavke in parkljevke, morajo delovati vsaj v skladu z oddelkom I ‚Priročnika o minimalnih standardnih postopkih upravljanja biološke nevarnosti za laboratorije, ki ravnajo z virusom slinavke in parkljevke in vitro ter in vivo‘ iz Dodatka 7 k Poročilu, sprejetem na 40. splošnem zasedanju Evropske komisije za obvladovanje slinavke in parkljevke (EUFMD) 22.–24. aprila 2013 v Rimu (‚standardi o biovarnosti‘) (1). 2. V laboratorijih in ustanovah, ki ravnajo z živim virusom slinavke in parkljevke, se izvajajo redni pregledi na podlagi tveganja, vključno s tistimi, ki jih izvaja Evropska komisija, in tistimi, ki se izvajajo v njenem imenu. 3. Inšpekcijska skupina ima na voljo strokovno znanje Komisije ali države članice o slinavki in parkljevki ter biovarnosti v laboratorijih, ki so izpostavljeni mikrobiološkim tveganjem. 4. Inšpekcijska skupina, ki jo skliče Evropska komisija, Komisiji in državam članicam predloži poročilo v skladu z Odločbo 98/139/ES.